เรื่องร้องเรียน: บริเวณตลาดบวรร่มเกล้า วัดปากบึง มีคนเผาขยะ ทุกวัน ควันฟุ้งกระจาย แสบจมูก บริเวณใกล้เคียงเดือดร้อนมาก อยู่หมู่บ้านสีวลี ควันและขี้เถ้าลอยเข้ามา อยากให้ กทม ประสานงานประชาสัมพันธ ชาวบ้านบริเวณนี้ หน่อยค่ะ กราบขอบพระคุณ
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง มอบหมายเจ้าหน้าที่สายตรวจเทศกิจตรวจสอบเหตุร้องเรียนการเผาขยะบริเวณดังกล่าว พบว่ามีการเผาขยะ เจ้าหน้าที่ได้ประสานรถน้ำให้ไปฉีดพ่นดับไฟที่เกิดจากการเผาขยะเป็นที่เรียบร้อยแล้ว แต่ไม่พบผู้กระทำความผิด    ทั้งนี้จะตรวจสอบอย่างต่อเนื่องต่อไป
ความเห็นของผู้แจ้ง: ขอบคุณมากค่ะ เราจะทำอย่างไรกันดีคะ คนเดือดร้อน เจ้าหน้าที่ก็เดือดร้อน เป็นอย่างนี้ทุกวันคือไม่ไหวนะคะ ช่วยด้วยค่ะ ต้องการความร่วมมือด้านใด เจ้าหน้าที่แจ้งพลเมืองดีทั้งหลายได้เลยนะคะ ขอบคุณอีกครั้งค่ะ
พื้นที่: แขวงคลองสองต้นนุ่น เขตลาดกระบัง กรุงเทพมหานคร